# Δραστηριότητα: Επεξεργασία και Καθαρισμός των Λυμάτων

Τα αστικά και τα βιομηχανικά λύματα, βάσει της νομοθεσίας της Ευρωπαϊκής Ένωσης, είναι υποχρεωτικό να υφίστανται κατεργασία. Τα λύματα υφίστανται καθαρισμό και επεξεργασία πριν να διοχετευτούν στο υδάτινο οικοσύστημα ή να επαναχρησιμοποιηθούν, π.χ. για άρδευση.

Ο βιολογικός καθαρισμός

Ο βιολογικός καθαρισμός είναι μία μέθοδος κατεργασίας των λυμάτων με προσθήκη μικροοργανισμών και αερισμό τους, οπότε επιτυγχάνεται η αυτοκάθαρσή τους. Το νερό μετά τον καθαρισμό του ανακυκλώνεται και επαναχρησιμοποιείται σε βιομηχανικές και γεωργικές χρήσεις, και έτσι επιτυγχάνεται και εξοικονόμησή του.

Να διερευνήσετε:

Α. Ποια είναι η συνήθης κατεργασία των λυμάτων.

Β. Γιατί εκτός από τον περιορισμό της ρύπανσης, αυτή η διαδικασία συμβάλλει και στην οικονομία νερού.